proxectonos/corpus_dominio_legal_administrativo_tmp huggingface dataset:
04/01/2018 | Administración LocalMancomunidades
Mancomunidade de Concellos da Comarca de Ferrol
Aprobación inicial do orzamento xeral de 2018

EDICTO O Pleno da Corporación da Mancomunidade de Concellos da Comarca de Ferrol, na sesión celebrada o día 26 de decembro de 2017, aprobou a proposta inicial do orzamento xeral do ano 2018. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, do 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobado definitivamente o orzamento xeral do exercicio 2018. O expediente poderá consultarse nas dependencias da Mancomunidade, sitas en Praza de Armas, s/n, Ferrol. Ferrol, 29 de decembro de 2017. O presidente Asdo.: Jorge Juan Suárez Fernández
04/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.29442. Expediente de extinción do título concesional a nome de Manuel Concheiro García (Oroso)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Por acordo do xefe do Servizo Territorial da Zona Hidrográfica de Galicia-Centro, coa data 23/11/2011, iníciase o expediente de extinción por causa de caducidade do título concesional outorgado a Manuel Concheiro García no lugar do Carballal, parroquia de Marzoa (San Martiño), concello de Oroso (A Coruña). Expediente: DH. A15.29442 Identificación da concesión: concesión outorgada coa data 23/01/1973 pola Comisaría de Aguas del Norte de España, consistente na derivación dun caudal de auga de 1.000 litros/segundo procedentes do río Samo, no punto denominado “Pasos da Presa”, lugar do Carballal, parroquia de Marzoa (San Martiño), concello de Oroso (A Coruña), con destino a unha piscifactoría, tramitado coa clave de expediente E-1707-C. Causa da extinción: caducidade polo incumprimento dos prazos previstos na concesión, regulada no artigo 66 do Real Decreto Lexislativo 1/2001, do 20 de xullo, polo que se aproba o texto refundido da Lei de Augas, e o artigo 161.1 do Real Decreto 849/1986, do 11 de abril, polo que se aproba o Regulamento do Dominio Público Hidráulico. Servidumes: descoñecidas. Iniciación: de oficio mediante acordo do xefe do Servizo Territorial da Zona Galicia Centro de data 23/11/2011. De acordo co previsto no artigo 165 en relación co artigo 163.3 do Regulamento do Dominio Público Hidráulico, aprobado polo Real Decreto 849/1986, do 11 de abril, sométese ao trámite de información pública o expediente de extinción do dereito sinalado, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen pertinentes, persoalmente ou por medio do seu representante con poder suficiente, perante o rexistro deste Servizo Territorial da Zona Galicia Centro de Augas de Galicia sito na rúa Tomiño, n.º 16 - 15781 Santiago de Compostela, dentro do prazo improrrogable de vinte (20) días, contados dende o día seguinte ao da publicación deste anuncio no Boletín Oficial da Provincia da Coruña. Santiago de Compostela, 21 de decembro de 2017. O xefe do Servizo Territorial Ángel Gómez Rey
04/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Dirección Xeral de Ordenación do Territorio e Urbanismo
Anuncio do 14 de decembro de 2017 da Dirección Xeral de Ordenación do Territorio e Urbanismo, polo que se somete a información pública o Plan Básico Autonómico

Anuncio do 14 de decembro do 2017 da Dirección Xeral de Ordenación do Territorio e Urbanismo, polo que se somete a información pública o Plan Básico Autonómico TEXTO: O Plan Básico Autonómico é o instrumento de planeamento urbanístico que ten por obxecto delimitar, no territorio da Comunidade Autónoma de Galicia, as afeccións derivadas da lexislación sectorial e identificar os asentamentos de poboación existentes. Este instrumento será de aplicación nos concellos que carezan de Plan xeral de ordenación municipal, tendo carácter complementario do planeamento municipal. A persoa titular da consellería de Medio Ambiente e Ordenación do Territorio, ao abeiro do disposto nos artigos 50.3 da Lei 2/2016, do 10 de febreiro, do solo de Galicia e 102.3 do Decreto 143/2016, do 22 de setembro, polo que se aproba o Regulamento que a desenvolve e, de conformidade co Decreto 167/2015, do 13 de novembro, polo que se establece a estrutura orgánica da Consellería de Medio Ambiente e Ordenación do Territorio, en relación co artigo 3 do Decreto 177/2016, do 15 de decembro, polo que se fixa a estrutura orgánica da Vicepresidencia e das Consellerías da Xunta de Galicia, con data do 14 de decembro de 2017, acordou aprobar inicialmente o Plan Básico Autonómico. En cumprimento do disposto nos artigos sinalados, sométese a información pública o Plan Básico Autonómico, polo prazo de dous meses, contado a partir da publicación deste anuncio no Diario Oficial de Galicia. Durante o referido prazo, calquera persoa poderá examinar o documento, en horario de oficina, nas dependencias do Instituto de Estudios do Territorio, sitas en San Lázaro, s/n (15781 Santiago de Compostela), e nas dependencias da Dirección Xeral de Ordenación do Territorio e Urbanismo sitas no Edificio Administrativo San Caetano, s/n, en Santiago de Compostela, e presentar ante a Consellería de Medio Ambiente e Ordenación do Territorio as alegacións, documentos e xustificacións que se consideren pertinentes. Asemade, poderá consultarse o Plan Básico Autonómico e achegarse por vía telemática as referidas alegacións, a través dos seguintes enlaces: Descargas: http://mapas.xunta. gal/visores/descargas-pba/ Visor: http://mapas.xunta. gal/visores/pba/ Santiago de Compostela, 14 de decembro de 2017. Directora xeral de Ordenación do Territorio e Urbanismo M.ª Encarnación Rivas Díaz
04/01/2018 | Administración LocalMunicipal
Cabanas
Aprobación definitiva de modificación de créditos 10/2017

ANUNCIO Aprobado definitivamente o expediente de modificación de créditos n.º 10/2017 por transferencia de créditos entre partidas o vixente orzamento de gastos, por importe de catorce mil euros (14.000,00 €), en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos do orzamento municipal queda da seguinte forma: ESTADO DE GASTOS Cabanas, 29 de decembro de 2017. O alcalde Asdo.: Germán Castrillón Permuy
04/01/2018 | Administración LocalMunicipal
Oroso
Anuncio de licitación do contrato de obra de “Mellora rede viaria O Cachopal-A Igrexa de San Mamede (Os Ánxeles)” (expdte_contra:2017/C003/000009)

ANUNCIO de licitación do contrato de obra de Mellora rede viaria O Cachopal- A Igrexa de San Mamede (Os Ánxeles) (expdte_contra:2017/C003/000009) 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: i) Dependencia: Intervención. ii) Domicilio: Praza de Isaac Díaz Pardo, 1 iii) Localidade e código postal: Oroso - 15888 iv) Teléfono 981691478 v) Telefax 981691786 vi) Correo electrónico: contratacion@oroso. es vii) Dirección de Internet do perfil do contratante: www.concellooroso.com viii) Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente.2017/C003/000009.2) Obxecto do contrato. a) Tipo: contrato de obras. b) Descrición: mellora rede viaria O Cachopal-A Igrexa de San Mamede (Os Ánxeles).  c) CPV: 45233222-1.–Traballos de pavimentación e asfaltado.  d) Prazo de execución: 3 meses.3) Tramitación e procedemento. a) Tramitación: ordinaria. b) Procedemento.: aberto, cun único criterio de adxudicacion. c) Criterios de adxudicación: factor prezo.4) Orzamento base de licitación: 107.438,02 € máis IVE de 22.561,98 €. Total: 130.000 € (IVE incluído). 5) Garantías esixidas. Definitiva: 5% do importe de adxudicación.6) Valor estimado: 128.925,62 €. 7) Presentación de ofertas. a) Data límite de presentación: 26 días naturais, contados desde o día seguinte ao da publicación do último anuncio no BOP, perfil do contratante ou no DOG. b) Documentación a presentar: a indicada na claúsula 11 do prego de claúsulas administrativas particulares. b) Modalidade de presentación: presencial ou por correo. c) Lugar de presentación: i) Dependencia: Rexistro xeral do Concello. ii) Domicilio: Praza de Isaac Díaz Pardo, 1 iii) Localidade e código postal: Oroso - 15888 d) Prazo durante o cal o licitador estará obrigado a manter a súa oferta: 3 meses.9) Apertura de ofertas: publicarase no perfíl do contratante.10) Pregos: publicarase no perfíl do contratante.10) Gastos de publicidade: os gastos que xeren os anuncios cun máximo de 1.000 €. Oroso, 21 de decembro de 2017. O alcalde Manuel Mirás Franqueira
04/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.50274. Solicitude de concesión de augas públicas presentada pola denominada Comunidade de Regantes da Fontaíña (Teo)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Cesareo Antonio Adelino Cancelos, en representación da Comunidade de Regantes da Fontaíña, solicita de Augas de Galicia un caudal de auga procedente dun manancial no monte da parroquia de Lampai (Santa María), no concello de Teo. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.50274. As características do aproveitamento son: SOLICITANTE: Comunidade de Regantes da Fontaíña CAUDAL MEDIO EQUIVALENTE: 0,157 l/s VOLUME MÁXIMO ANUAL: 4.958’78 m³ DESTINO: rega de 9 parcelas en Cruxeiras de Arriba, na parroquia de Carcacía (San Pedro), concello de Padrón (A Coruña) ORIXE: manancial COORDENADAS: (X:532.130; Y:4.735.284 ETRS89) LUGAR: Vilar do Vispo PARROQUIA: Lampai (Santa María) CONCELLO: Teo (A Coruña) O aproveitamento, xa en uso dende décadas, consiste na captación das augas dun manancial localizado no monte da parroquia de Lampai, no concello de Teo, preto do límite municipal de Padrón, na parroquia de Carcacía, dentro da parcela coa referencia catastral 15083A112000040000TP, nas coordenadas UTM (Datum ETRS86) X: 532.130; Y: 4.735.284. A arqueta de captación ten unhas dimensións de 1x1x1 m. Dende alí condúcese a auga en tubo de polietileno de 40 mm de diámetro e 660 m de lonxitude, soterrado por numerosas fincas particulares, situadas no polígono 29 (parcelas 51,52, 56-64, 66-68, 992-999, 925 e 929); no polígono 112 (parcelas 22-24); no polígono 111 (parcelas 148-155, 195-204); e no polígono 28 (parcelas 36-39, 438, 9007 e 9008). Finalmente chegan as augas ata á zona onde se distribúen mediante canles abertos e soterrados para a rega de 22.283 m 2 de varios cultivos, dos comuneiros e propietarios das 9 parcelas coas referencias catastrais seguintes: 15066A028004070000ZK, 15066A028004060000ZO, 15066C505011540000IZ, 15066C505011550000IU, 002200300NH33E0000GJ, 15066A028004110000ZR, 15066C505011510000IJ, 15066C505011520000IE e 15066C505011530000IS, todas elas localizadas na parroquia de Carcacía (San Pedro), no concello de Padrón (A Coruña). O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 21 de decembro de 2017. O xefe do servizo territorial Ángel Gómez Rey
04/01/2018 | Administración LocalMunicipal
Rianxo
Tesourería - Recadación
Aprobación da oferta emprego público correspondente ao ano 2017

ANUNCIO Aprobación da oferta emprego público correspondente ao ano 2017 Por resolución de Alcaldía de 29 de decembro de 2017 adoptouse o seguinte acordo Aprobar a seguinte oferta de emprego público para o exercicio 2017: 1.–FUNCIONARIOS DE CARREIRA.2.–PERSOAL LABORAL CONSOLIDACIÓN DE EMPREGO TEMPORAL. ARTIGO 19.6 parágrafo último. Dentro da taxa adicional para estabilización traballo temporal. O que se fai público para o xeral coñecemento. Rianxo, a 29 de decembro de 2017. O alcalde Adolfo Muíños Sánchez
04/01/2018 | Administración LocalMunicipal
Aranga
Secretaría - Intervención
Aprobación inicial da modificación da ordenanza municipal reguladora do fomento da natalidade

O pleno municipal, na sesión que realizou o día 28 de decembro de 2017acordou proceder á modificación da ordenanza municipal reguladora do fomento da natalidade, concretamente nos seus artigos cuarto e sexto. O que se fai público a efectos de dar audiencia aos interesados para presentar as reclamacións e suxerencias que estimen oportunas, no prazo de trinta días dende a insercción deste anuncio. No caso de non se presentar ningúnha, esta modificación da ordenanza consideraráse elevada a definitiva. Aranga a 29 de decembro de 2017 O Alcalde: Asdo.: Alberto Platas Álvarez
04/01/2018 | Otras Entidades y Anuncios ParticularesEmpresas y Sociedades
Asociación Petón do Lobo
Convocatoria da asamblea xeral ordinaria da asociación autonómica cultural e ambiental “Petón do Lobo”

Asociación Autonómica Cultural e Ambiental “Petón do Lobo”. Convocatoria da asemblea xeral ordinaria anual da Asociación Autonómica Cultural e Ambiental “Petón do Lobo”. En cumprimento do acordado pola xunta directiva no día 16 de decembro de 2017, convócase a todas as persoas socias da Asociación Autonómica Cultural e Ambiental “Petón do Lobo”, á Asemblea Xeral Ordinaria Anual a celebrar o sábado, 03 de febreiro de 2018, no local social de Cures, parroquia de Corcoesto (Cabana de Bergantiños, A Coruña), ás 16:00 horas en primeira convocatoria, e ás 16:30 horas en segunda convocatoria, coa orde do día seguinte: 1.– Aprobación da memoria anual de actividades do ano 2017.2.– Aprobación da conta xeral anual do ano 2017 e os orzamentos do ano 2018.3.–Aprobación da memoria de actividades para o ano 2018.4.–Rogos e preguntas. Corcoesto, 16 de decembro de 2017. O Presidente, Asdo.: Ismael Antonio López Pérez
04/01/2018 | Administración LocalConsorcios
Consorcio As Mariñas
Anuncio de delegación de funcións da presidencia do 2 ao 5 de xaneiro de 2018

ASUNTO: DELEGACIÓN FUNCIÓNS PRESIDENCIA DO 2 AO 5 DE XANEIRO DE 2018 EXPEDIENTE: ANTECEDENTES O presidente do Consorcio As Mariñas ausentarase do día 2 ao 5 de xaneiro de 2018, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte:  A Lei 7/1985, do 2 de abril, Reguladora das Bases de Réxime Local.  Lei 39/2015, de 1 de outubro, do Procedemento Administrativo Común das Administracións Públicas  Lei 40/2015, do 1 de outubro, de Réxime Xurídico do Sector Público.  A Lei 5/1997, do 22 de xullo, de Administración Local de Galicia.  Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, D.ª Alejandra Pérez Máquez. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 29 de decembro de 2017. O presidente O secretario José Antonio Santiso Miramontes Adrián J. Márquez Caramés
04/01/2018 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de decembro 2017

Por Decreto de Alcaldía, de data 28 de decembro de 2017 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de decembro/2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xaneiro de 2018 ao 28 de febreiro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 28 de decembro de 2017 O alcalde, Manuel Ruiz Rivas
11/01/2018 | Administración LocalMunicipal
San Sadurniño
Corrección de erros no anuncio da aprobación definitiva do orzamento para 2018

Detectado un erro no cadro de gastos do orzamento do 2018, e no cadro do persoal funcionario publicado no BOP nº 5 do luns 8 de xaneiro de 2018, achégase os cadros correxidos. San Sadurniño, 9 de xaneiro de 2018 O Alcalde, Secundino García Casal
11/01/2018 | Administración LocalMunicipal
Noia
Administración Financeira. Intervención
Notificación colectiva padróns taxa utilización privativa do dominio público local (ocupación con postos venda ambulante) meses de outubro, novembro e decembro 2017

Confeccionados e aprobados definitivamente mediante resolucións do concelleiro delegado da área de facenda números 2017-2581, 2017-2837 e 2017-3091, os padróns comprensivos das cotas e suxeitos pasivos da Taxa pola utilización privativa do dominio público local e a prestación de outros servizos (ocupación con postos de venda ambulante) correspondentes aos meses de outubro, novembro e decembro de 2017. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral tributaria, facéndose público que o prazo de ingreso en período voluntario estará comprendido entre o día 1 de xaneiro e o 2 de marzo de 2018. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 8 de xaneiro de 2018 O concelleiro delegado José Saturnino Balderrábano Mayo
11/01/2018 | Administración LocalMunicipal
Corcubión
Anuncio de licitación

a) Organismo: Concello de Corcubión b) Dependencia que tramita o expediente: Secretaría c) Obtención de documentación e información: 1. Dependencia: Concello de Corcubión.2. Domicilio: Praza José Carrera, 1 3. Localidade e Código postal: Corcubión 15130 4. Teléfono: 981745400 5. Fax: 981747100 6. Correo electrónico: correo@corcubion. gal 7. Dirección de internet do perfil do contratante: www.corcubion. gal 8. Data límite de obtención de documentación e información: ata as 14:00 horas do día anterior ao de remate de presentación. a) Tipo: contrato de obra. b) Descrición: Mellora do saneamento e pavimentación na rúa JB Carrera Fábregas, tramo 2. c) División por lotes; Non d) Prazo de execución: TRES ( 3) meses. e) Admisión de prórroga: Non f) Establecemento dun acordo marco: Non g) CPV: 153261900 a) Tramitación: ordinaria b) Procedemento: aberto c) Poxa electrónica: non d) Criterios de adxudicación: multiplicidade de criterios de valoración. O prezo de licitación do contrato é de 56.890,78 € ( 47.017,17 € e 9.873,61 IVE). Provisional: non se esixe Definitiva: 5% do importe de adxudicación ( IVE excluído). a) Clasificación do contratista: non se esixe. b) Solvencia técnica ou profesional: Cláusula doce do prego de cláusulas administrativas. c) Solvencia económica: Cláusula doce do prego de cláusulas administrativas. d) Outros requisitos específicos: Non e) Contratos reservados: Non a) Data límite de presentación: O anuncio de licitación será publicado no Perfil do Contratante do Concello de Corcubión ( www.corcubion. gal) As proposicións para tomar parte na licitación presentaranse polos medios admitidos, dentro do prazo de VINTESEIS (26) DÍAS NATURAIS, a contar dende o día seguinte ao da publicación do anuncio no Boletín Oficial da provincia. En caso de resultar festivo o día da finalización do prazo quedará automaticamente prorrogado ao día hábil seguinte. b) Modalidade de presentación: A documentación presentarase en tres sobres pechados que conterán: 1. Sobre A: Documentación Xeral 2. Sobre C: Referencias técnicas. Criterios non avaliables de forma automática.3. Sobre B: Oferta económica e referencias valorables automaticamente. a. Entidade: Concello de Corcubión b. Enderezo: Praza José Carrera, 1 c. Localidade e código postal: Corcubión 15130 d. Data e hora: celebrarase no lugar, día e horas que se indique no Perfil do Contratante do Concello. Corcubión, 8 de xaneiro do 2018 O Alcalde Manuel Insua Insua
11/01/2018 | Administración LocalMunicipal
A Laracha
Exposición pública regularización autorización sanitaria Cemiterio de Soutullo

Isolino Esmorís Cambón, cura párroco de Santa María de Soutullo e representante do Arcebispado de Santiago para o tema referente ao Cemiterio de Soutullo, presenta a documentación requirida pola Consellería de Sanidade segundo a Disposición adicional primeira do Decreto 151/2014, de 20 de novembro, de sanidade mortuoria de Galicia, para a regularización do cemiterio existente, previa á autorización do proxecto de ampliación. O expediente sométese a información pública polo prazo de 20 días mediante anuncio que se publicará no Boletín Oficial da Provincia, de conformidade co disposto no artigo 83.2 da Lei 39/2015, do 1de outubro, do procedemento administrativo común das administración públicas. Lugar de exposición do expediente: Servizo Municipal de Urbanismo (segundo andar da casa do concello). Horario: das 9.00 ás 14.00 horas A Laracha, 8 de xaneiro de 2018 O alcalde José Manuel López Varela
11/01/2018 | Administración LocalMunicipal
Mugardos
Nomeamento das/os novas/os presidentes/as das comisións informativas permanentes

A sra. Alcaldesa do Concello de Mugardos, con data 04.01.2018, dictou a Resolución que de seguido se transcribe: En exercicio das atribucións que me outorgan os artigos 23.4 da lei 7/ 85, do 2 de abril, Reguladora das Bases do Réxime Local, 109 do Regulamento Orgánico Municipal, e 125 e 43 e seguintes do Regulamento de Organización, Funcionamento e Réxime Xurídico das Entidades Locais, e tra-la modificación das comisións informativas permanentes realizada na sesión plenaria de data 14.12.2017. E tendo en conta as propostas formuladas polas diferentes comisións informativas tra-las correspondentes eleccións efectuadas no seu seo, obrantes no expediente, pola presente RESOLVO: Primeiro.- Nomear Presidentes/as efectivos/as das Comisións Informativas aos/ás seguintes Concelleiros/as: Da presente resolución darase conta ó Pleno da Corporación na primeira sesión que éste celebre, notificarase persoalmente ós interesados para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 5 de xaneiro de 2018. A ALCALDESA, Asdo. MARÍA DEL PILAR DÍAZ OTERO
11/01/2018 | Administración LocalMunicipal
Touro
Publicación da adxudicación e do contrato para a “Subministración dun tractor e dúas desbrozadoras”

A N U N C I O A Xunta de Goberno Local, en data 8 de novembro de 2017, adxudicou o contrato para a “Subministración dun tractor e dúas desbrozadoras”, financiado con cargo ao convenio subscrito coa Consellería do Medio Rural para incentivar e fomentar o mantemento e limpeza da maleza nas infraestruturas rurais, determinadas fincas e as redes secundarias de faixas de xestión de biomasa, cos seguintes datos de adxudicación: – Órgano de contratación: Xunta de Goberno Local. – Data de adxudicación: 8 de novembro de 2017. – Procedemento: Aberto con varios criterios de adxudicación. – Empresa adxudicataria: Felix Carmelo Urbez Faska. U. S. L. – Importe: 105.123,59 €, IVE incluído. – Data de formalización do contrato: 21 de novembro de 2017. – Prazo de entrega: 8 días. O que se fai público aos efectos oportunos. Touro, 8 de xaneiro de 2018. O ALCALDE Asdo.: Ignacio Codesido Barreiro
11/01/2018 | Administración LocalProvincial
Deputación Provincial da Coruña
Servizo de Vías e Obras
Anuncio de citación para realizar notificación por comparecencia de acto resolutorio de expediente sancionador en carretera provincial

Publicado no Boletín Oficial do Estado do día 03/01/2018 citación para notificación por comparecencia e de conformidade co disposto no art.44 e 46 da Lei 39/2015 do 1 de outubro, do Procedemento Administrativo Común das Administracións Públicas, ao dar resultados negativos os intentos de notificación dos actos que logo se indican, mediante o presente anuncio cítase aos interesados para que comparezan perante a Deputación Provincial da Coruña, onde obra o expediente co fin de practicar a notificación do acto que se indica Expediente: 2017000013415 Asunto: DP 2204. CEDEIRA A CHIMPARRA.- Plantación de árboles sin gardar distancia regulamentaria.- Parcela rfª catastral -- 15022A501044340000UM - ATILANA CHEDA BARRO Procedimiento: Sancións - Vias e Obras - Infraccións en Vías Provinciais Localización: Servizo de Vías e Obras Unidade creadora: Servizo de Vías e Obras Acto que se notifica: Proposta de resolución de sanción Acto que se notifica: proposta de resolución de sanción Normativa: Ley 8/2013, de 28 de junio de carreteras de Galicia. Lugar e prazo de comparecencia: Os interesados ou o seu representante legal deberá comparecer, co fin de ser notificados, no Servizo de Vías e Obras Provinciais, sito na quinta planta do edificio provincial situado en Avda., do Porto, número 2; 15003-A Coruña, no prazo de QUINCE (15) DIAS a contar desde o seguinte ao da publicación deste anuncio no Boletín Oficial do Estado (03/01/2018) Advírtese aos interesados que de non comparecer no devandito prazo, a notificación entenderase practicada para todos os efectos legais, desde o dia seguinte ao de vencemento do mesmo. A Coruña, 4 de xaneiro de 2018. O Presidente: Valentín González Formoso. O Secretario xeral.- José L. Almau Supervía
11/01/2018 | Administración LocalMunicipal
A Laracha
Exposición pública regularización autorización sanitaria Cemiterio de Lendo

Manuel Boullón González, cura párroco de San Xiao de Lendo e representante do Arcebispado de Santiago para o tema referente ao Cemiterio de Lendo, presenta a documentación requirida segundo a Disposición adicional primeira do Decreto 151/2014, de 20 de novembro, de sanidade mortuoria de Galicia, para a regularización do cemiterio existente, previa á autorización do proxecto de ampliación. O expediente sométese a información pública polo prazo de 20 días mediante anuncio que se publicará no Boletín Oficial da Provincia, de conformidade co disposto no artigo 83.2 da Lei 39/2015, do 1de outubro, do procedemento administrativo común das administración públicas. Lugar de exposición do expediente: Servizo Municipal de Urbanismo (segundo andar da casa do concello). Horario: das 9.00 ás 14.00 horas A Laracha, 8 de xaneiro de 2018 O alcalde José Manuel López Varela
11/01/2018 | Administración LocalMunicipal
Cabanas
Ficheiros de datos de carácter persoal

ANUNCIO O Pleno da Corporación, en sesión realizada o 26 de xullo de 2017, acordou: 3.- CREACIÓN DE FICHEIROS DE DATOS DE CARÁCTER PERSOAL. Dáse conta ao Pleno da Corporación do disposto na Lei Orgánica 15/1999, do 13 de decembro (B. O. E. n.º 298, do 14 de decembro) e o Real Decreto 1720/2007, do 21 de decembro, que establecen a obriga das Administracións Públicas de poñer en marcha diversas medidas de seguridade destinadas a garantir a protección de datos de carácter persoal. Visto o artigo 20 da Lei Orgánica 15/1999, do 13 de decembro, de Protección de Datos de carácter persoal, así como, o artigo 52 do Real Decreto 1720/2007, do 21 de decembro, polo que se aproba o Regulamento de Desenvolvemento da referida Lei Orgánica 15/1999, dispoñendo que a creación, modificación ou supresión dos ficheiros de titularidade pública só poderán facerse por medio de disposición xeral ou acordo publicado no Boletín Oficial correspondente. Vistas as citadas obrigas, e a proposta de ficheiros co fin de actualizar os procedementos internos de xestión e tratamento da información existente no Concello de Cabanas. Despois de estudado o asunto, o Pleno da Corporación en votación ordinaria, co voto a favor dos once membros que o compoñen acorda: 1.º.–Aprobar a creación dos ficheiros de datos de carácter persoal que logo se citan. – Nome do órgano responsable: Concello de Cabanas. – Denominación do ente: Concello de Cabanas. – Dependencia: Concello de Cabanas. – Administración á que pertence: Administración Local. – CIF: P1501500 A – Domicilio: Rúa da Concello, n.º 3 – Código postal: 15621. Localidade: Cabanas – Provincia: A Coruña – Pais: España – Teléfono 981495959. Fax 981431944 Os interesados poderán exercer os dereitos de acceso, rectificación, cancelación e oposición, nas oficinas da Casa do Concello de Cabanas, Rúa do Concello n.º 3, 15621 Cabanas (A Coruña) 2.º.–Facer público este acordo de conformidade o artigo 20 da Lei Orgánica 15/1999, do 13 de decembro, de Protección de Datos de carácter persoal, mediante a súa publicación no Boletín Oficial da Provincia da Coruña.3.º.–Notificar a creación dos referidos ficheiros de datos de carácter persoal á Axencia Española de Protección de Datos, para a súa inscrición no Rexistro Xeral de Protección de Datos, no prazo de trinta días desde a publicación do presente acordo de creación no Boletín Oficial da Provincia. RELACIÓN DE FICHEIROS A CREAR: Rexistro. Padrón de habitantes Persoal Desenvolvemento local Formación. Xestión económica Recadación Recadación Contratación Licenzas e autorizacións Urbanismo Rexistro de intereses membros da Corporación Responsabilidade administrativa Eleccións Bens Cultura e deportes Servizos sociais Medio ambiente Rexistro cans e animais perigosos Policía administrativa Videovixilancia Punto atención á infancia Parellas de feito e matrimonios civís. Programas e actividades servicios sociais. Cabanas, 5 de xaneiro de 2018. O alcalde Asdo.: Germán Castrillón Permuy
11/01/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Deseño, xestión, coordinación e execución dunha campaña de promoción da lingua na mocidade en 43 concellos da provincia “O galego, miña lingua propia”

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00235.2. Obxecto do contrato: SERVIZOS DE DESEÑO, XESTIÓN, COORDINACIÓN E EXECUCIÓN DUNHA CAMPAÑA DE PROMOCIÓN DA LINGUA NA MOCIDADE EN 43 CONCELLOS DA PROVINCIA “O GALEGO MIÑA LINGUA PROPIA”. 3. Prazo de execución: nove meses a partir da formalización do contrato en documento administrativo, establécense como datas orientadoras para a realización das actividades entre marzo e maio de 2018 e setembro e novembro de 2018, segundo establécese no prego de prescricións técnicas.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto, IVE incluído: 181.500,00 €. 5 bis. Valor estimado: 150.000,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. G 8. ter. condicións especiais de execución: ver cláusula 35 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1.1 do prego de cláusulas administrativas. Sobre B, subtitulado “Referencias Técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 29 de decembro de 2017. O PRESIDENTE, O SECRETARIO, Valentín González Formoso José Luis Almau Supervía
11/01/2018 | Administración LocalMunicipal
Noia
Administración Financeira. Intervención
Prórroga do orzamento 2017 a 2018

ANUNCIO DE PRÓRROGA DO ORZAMENTO PARA O EXERCICIO 2018 O Concello de Noia, mediante resolución de alcaldía 16/2018, acordou a prorroga do orzamento para o exercicio 2018, sendo o contido de dita resolución o seguinte: PRIMEIRO.–Que, dada a non aprobación na data legalmente establecida dun orzamento municipal para o exercicio 2018, se poña en marcha o mecanismo establecido no artigo 169.6 do TRLRFL e 21 RD 500/1990, consistente na prórroga automática dos créditos e previsións iniciais vixentes no exercicio 2017. SEGUNDO.–Que, no cumprimento do establecido no artigo 21.2 do RD 500/1990, o estado de gastos se axustará á baixa nas seguintes partidas: Os créditos do capítulo 6.º do estado de gastos destinados a adquisicións e obras non singularizadas e que polo tanto se entende que son susceptibles de incorporación, son os seguintes: Así, resulta que o estado de gastos prorrogado ascenderá a 9.647.449,15 € tal e coma se reflicte no seguinte cadro-resumo por capítulos: TERCEIRO.–De conformidade co sinalado no apartado 4 da base 11.ª das BEO, as limitacións cuantitativas á prórroga do estado de gastos non serán aplicables ás previsións do estado de ingresos; xa que logo, as mesmas se prorrogarán sen sufrir axuste algún, sendo o seu resumen por capítulos o seguinte: CUARTO.–Prorróganse igualmente as Bases de execución do orzamento do 2017. QUINTO.–Procédase á publicación da prórroga no BOP da Coruña e dese traslado da presente resolución á Delegación de Facenda, á Consellería de Economía e Facenda, á Intervención, á Tesourería e ao Pleno da Corporación na primeira sesión que se celebre. Así mesmo, infórmese ao Ministerio de Facenda e Administracións Públicas, conforme á Orde HAP/2105/2012, do 1 de outubro, pola que se desenvolven as obrigas de subministración de información previstas na Lei Orgánica 2/2012, do 27 de abril, de estabilidade orzamentaria e sostibilidade financeira. SEXTO.–A presente resolución pon fin á vía administrativa, polo que contra a mesma se poderá interpoñer, potestativamente, recurso de reposición ante o mesmo órgano que ditou o acto, no prazo dun mes, contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do contencioso-administrativo territorial competente, no prazo de dous meses, contados a partir da mesma data, sen prexuízo de que se poida interpoñer calquera outro recurso que se estime pertinente. Noia,4 de xaneiro do 2018. O alcalde Asdo.: José Santiago Freire Abeijón
11/01/2018 | Administración LocalMunicipal
Mugardos
Delegación específica do servizo de Protección Civil no concelleiro D. José Robustiano López Iglesias

A Sra. Alcaldesa do Concello de Mugardos, con data 04.01.2018, dictou a Resolución que de seguido se transcribe: Visto o Regulamento da Agrupación de Voluntarios de Protección Civil, aprobado polo Pleno da Corporación en data 29.12.2000 (B. O. P. núm.26/01.02.2001), que dispón que “o exercicio destas competencias ten que levarse a cabo fundamentalmente mediante actuacións dos concellos e dos alcaldes coa colaboración dun concelleiro delegado de protección civil”. E tendo en conta o establecido no artigo 61.3 da Lei de administración local de Galicia, 43 e 44 do Regulamento de organización, funcionamento e réxime xurídicos das corporacións locais, e no artigo 8 do Regulamento Orgánico Municipal (ROM), pola presente RESOLVO: Primeiro.- Efectuar delegación específica do servizo de Protección Civil no concelleiro D. José Robustiano López Iglesias, segundo tenente de alcalde e Presidente da Comisión Informativa de Obras, Servizos, Medio Ambiente e Persoal. Segundo.- A delegación específica comprenderá a dirección interna e a xestión do servicio correspondente e sen a facultade de resolver mediante actos administrativos que afecten a terceiros. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 5 de xaneiro de 2018. A ALCALDESA Asdo. MARÍA DEL PILAR DÍAZ OTERO
11/01/2018 | Administración LocalMunicipal
Mugardos
Nomeamento coordinador/responsable do Grupo de Emerxencias Supramunicipal

A Sra. Alcaldesa do Concello de Mugardos, con data 04.01.2018, dictou a Resolución que de seguido se transcribe: Visto o establecido na cláusula sexta da Addenda de modificación do convenio de colaboración entre a Xunta de Galicia, a Federación Galega de Municipios e Provincias e as Deputacións Provinciais, en materia de emerxencias e prevención e defensa contra incendios forestais, para a creación e implantación dos Grupos de Emerxencia Supramunicipais, relativa á coordinación dos GES, na que se establece que a coordinación ordinaria dos GES corresponde ao concello no que se sitúe a base do grupo. Considerando convinte que a coordinación ordinaria do Grupo de Emerxencias Supramunicipal sexa levada a cabo polo concelleiro que ostenta a delegación da área de servizos e a presidencia da comisión informativa de obras, servizos, medio ambiente e persoal. E tendo en conta o establecido no artigo 61 da Lei de administración local de Galicia, 41, 43 e 44 do Regulamento de organización, funcionamento e réxime xurídicos das corporacións locais, e no artigo 8 do Regulamento Orgánico Municipal (ROM), pola presente RESOLVO: 1.- Nomear coordinador/responsable ordinario do Grupo de Emerxencias Supramunicipal (GES) ao segundo tenente de alcalde, D. José Robustiano López Iglesias, delegando no mesmo o exercicio das miñas funcións e competencias nesta materia. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 5 de xaneiro de 2018. A ALCALDESA Asdo. MARÍA DEL PILAR DÍAZ OTERO
11/01/2018 | Administración LocalMunicipal
A Capela
Aprobación do padrón fiscal do 4.º trimestre 2017 das taxas do servizo municipal de abastecemento de auga potable

ANUNCIO Por resolución da Alcaldía n.º 9/2018, do 8 de xaneiro, aprobouse o padrón de contribuíntes correspondente ao 4.º trimestre do exercicio 2017 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería compentente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 8 de xaneiro de 2018. O alcalde Manuel Meizoso López
11/01/2018 | Administración LocalMunicipal
A Laracha
Aprobación inicial modificación varias ordenanzas fiscais

O Pleno do Concello en sesión extraordinaria de data 4 de Xaneiro de 2018, aprobou provisionalmente a modificación das seguintes ordenanzas fiscais: - Ordenanza Fiscal nº2 reguladora da Taxa por expedición de Licenzas, Permisos e demais autorizacións en materia urbanística. - Ordenanza Fiscal nº3 reguladora da Taxa por expedición de Licenzas de primeira utilización de edificios e cambios de uso. - Ordenanza Fiscal nº4 reguladora da taxa pola intervención municipal nas comunicacións previas, declaracións responsables e no outorgamento de licenzas de apertura de establecementos ou de actividades. - Ordenanza Fiscal nº15 reguladora do Imposto sobre bens inmobles - Ordenanza Fiscal nº17 reguladora do Imposto sobre construcións, instalacións e obras. - Ordenanza Fiscal nº20 reguladora do Imposto sobre actividades económicas O mencionado acordo exponse ao público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automaticamente a definitivo, sen necesidade de acordo plenario. A Laracha, 9 de xaneiro do 2018. O alcalde José Manuel López Varela
11/01/2018 | Administración LocalMunicipal
Mugardos
Delegación específica da Xefatura da Policía Municipal no concelleiro don José Robustiano López Iglesias

A N U N C I O A Sra. alcaldesa do Concello de Mugardos, con data 04.01.2018, ditou a resolución que de seguido se transcribe: “RESOLUCIÓN DA ALCALDÍA N.º 12/2018.–Asunto: DELEGACIÓN ESPECÍFICA DA XEFATURA DA POLICÍA MUNICIPAL NO CONCELLEIRO D. JOSÉ ROBUSTIANO LÓPEZ IGLESIAS Tendo atribuída a Xefatura da Policía Municipal, ao abeiro do establecido no artigo núm.21 da Lei 7/1985, do 2 de abril, reguladora das Bases do Réxime Local e no artigo núm.61 da Lei 5/1997, do 22 de xullo, reguladora da Administración Local de Galicia. E tendo en conta o establecido no artigo 61.3 da Lei de administración local de Galicia, 43 e 44 do Regulamento de organización, funcionamento e réxime xurídicos das corporacións locais, e no artigo 8 do Regulamento Orgánico Municipal (ROM), pola presente RESOLVO: Primeiro. –Efectuar delegación da Xefatura da Policía Municipal no concelleiro D. José Robustiano López Iglesias, segundo tenente de alcalde e presidente da Comisión Informativa de Obras, Servizos, Medio Ambiente e Persoal. Segundo. –A delegación específica comprenderá a dirección interna e a xestión do servicio correspondente e sen a facultade de resolver mediante actos administrativos que afecten a terceiros. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 5 de xaneiro de 2018. A ALCALDESA Asdo.: MARÍA DEL PILAR DÍAZ OTERO